മൈക്കൽ ഡഗ്ലസ്

thumb|ഡഗ്ളസ്, മൈക്കൽ|കണ്ണി=Special:FilePath/Douglass,_Micheal.png
അമേരിക്കൻ ചലച്ചിത്രനടനും നിർമാതാവുമാണ്  ** മൈക്കൽ ഡഗ്ലസ്**. പ്രസിദ്ധ ചലച്ചിത്ര നടൻ കിർക്ക് ഡഗ്ളസിന്റെ മകനായി ന്യൂജഴ്സിയിൽ 1944-ൽ ജനിച്ചു. 1960-കളിൽ ചില ചലച്ചിത്രങ്ങളിൽ അഭിനയിച്ചുവെങ്കിലും സ്ട്രീറ്റ്സ് ഒഫ് സാൻഫ്രാൻസിസ്കോ എന്ന ടി. വി. സീരിയലിൽ അഭിനയിച്ചാണ് ജനശ്രദ്ധയാകർഷിച്ചത്. ഇദ്ദേഹം നടനായ കിർക്ക് ഡഗ്ലസിന്റെ നാല് ആണ്മക്കളിൽ മൂത്തവനാണ്. 

## ആദ്യകാലവും വിദ്യാഭ്യാസവും
അഭിനേതാക്കളായ കിർക്ക് ഡഗ്ലസ് (ജനനം 1916), ഡയാന ഡിൽ (ജീവിതകാലം:1923–2015) എന്നിവരുടെ പുത്രനായി ന്യൂജേഴ്‌സിയിലെ ന്യൂ ബ്രൺസ്‌വിക്കിലാണ് ഡഗ്ലസ് ജനിച്ചത്. അമേരിക്കൻ അക്കാദമി ഓഫ് ഡ്രമാറ്റിക് ആർട്‌സിൽ വച്ചാണ് അദ്ദേഹത്തിന്റെ മാതാപിതാക്കൾ കണ്ടുമുട്ടിയത്.

ഒരു ജൂതവംശജനായിരുന്ന അദ്ദേഹത്തിന്റെ പിതാവിന്റെ യഥാർത്ഥ പേര് ഇസൂർ ഡാനിയലോവിച്ച് എന്നായിരുന്നു. ചാവുസിയിൽ നിന്ന് (മുമ്പ്, റഷ്യൻ സാമ്രാജ്യത്തിന്റെ ഭാഗമായിരുന്നു; ഇപ്പോൾ ബെലാറസിൽ) കുടിയേറിയവരായിരുന്നു മൈക്കിളിന്റെ പിതാമഹന്മാർ. ബെർമുഡയിലെ ഡെവൺഷയർ പാരിഷിൽ നിന്നുള്ള അദ്ദേഹത്തിന്റെ മാതാവിന് ഇംഗ്ലീഷ്, ഐറിഷ്, സ്കോട്ടിഷ്, വെൽഷ്, ഫ്രഞ്ച്, ബെൽജിയൻ, ഡച്ച് വംശ പാരമ്പര്യമുണ്ടായിരുന്നു.  ഡഗ്ലസിന്റെ അമ്മാവൻ രാഷ്ട്രീയക്കാരനായിരു്ന സർ നിക്കോളാസ് ബയാർഡ് ഡിലും ഡഗ്ലസിന്റെ മാതൃപിതാവ് ലെഫ്റ്റനന്റ് കേണൽ തോമസ് മെൽ‌വിൽ ഡിൽ ബെർമുഡയിലെ അറ്റോർണി ജനറലായും ബെർമുഡ പാർലമെന്റ് അംഗമായും (എംസിപി) ബെർമുഡ മിലിറ്റിയ ആർട്ടിലറിയുടെ കമാൻഡിംഗ് ഓഫീസറായും സേവനമനുഷ്ഠിച്ചിരുന്ന വ്യക്തിയായിരുന്നു. 

ഡഗ്ലസിന് ജോയൽ ഡഗ്ലസ് (ജനനം: 1947) എന്ന പേരിൽ ഒരു ഇളയ സഹോദരനും പിതാവന്റെ രണ്ടാ പത്നിയായ ആൻ ബ്യൂഡൻസിൽ നിന്നുള്ള  പീറ്റർ ഡഗ്ലസും (ജനനം 1955), എറിക് ഡഗ്ലസും (1958-2004) എന്നീ രണ്ട അർത്ഥ സഹോദരന്മാരുമുണ്ട്.

ന്യൂയോർക്ക് നഗരത്തിലെ അലൻ-സ്റ്റീവൻസൺ സ്കൂൾ, മസാച്യുസെറ്റ്സിലെ ഡീർഫീൽഡിലെ ഈഗിൾബ്രൂക്ക് സ്കൂൾ, കണക്റ്റിക്കട്ടിലെ വാലിംഗ്ഫോർഡിലെ ദ ചോറ്റ് പ്രിപ്പറേറ്ററി സ്കൂൾ (ഇപ്പോൾ ചോറ്റ് റോസ്മേരി ഹാൾ) എന്നിവിടങ്ങളിൽ ഡഗ്ലസ് വിദ്യാഭ്യാസം നടത്തി. 1968 ൽ സാന്താ ബാർബറയിലെ കാലിഫോർണിയ സർവകലാശാലയിൽ നിന്ന് നാടകത്തിൽ ബി.എ. ബിരുദം നേടിയ അദ്ദേഹം യു UCSB പൂർവവിദ്യാർഥി സംഘടനയുടെ ഓണററി പ്രസിഡന്റായിരുന്നു. ന്യൂയോർക്ക് നഗരത്തിലെ അമേരിക്കൻ പ്ലേസ് തിയേറ്ററിൽ വിൻ ഹാൻഡ്‌മാനുമായി അഭിനയം അഭ്യസിച്ചു.

## ചലച്ചിത്രങ്ങൾ
1975-ൽ ഒൺ ഫ്ളൂ ഓവർ ദ് കുക്കൂസ് നെസ്റ്റ് എന്ന വിഖ്യാത ചിത്രത്തിന്റെ നിർമാതാവായി. നാല് ഓസ്കാർ അവാർഡുകളാണ് ഈ ചിത്രത്തിനു ലഭിച്ചത്. 1979-ൽ നിർമ്മിക്കുകയും അഭിനയിക്കുകയും ചെയ്ത ദ് ചൈനാ സിൻഡ്രോം എന്ന ചിത്രത്തിൽ ജെയിൻ ഫോണ്ട നായികയായിരുന്നു. 1984-ൽ നിർമ്മിക്കുകയും അഭിനയിക്കുകയും ചെയ്ത റൊമാൻസിങ് ദ സ്റ്റോൺ എന്ന ചിത്രത്തിലൂടെയാണ് മുൻ നിരയിലെത്തിയത്. തെക്കനമേരിക്കയിലെ കാടുകളിൽ ഒരു വനിതയെ രക്ഷിക്കാനെത്തുന്ന സാഹസികന്റെ റോളിലാണ് ഡഗ്ളസ് അഭിനയിച്ചത്.1987-ൽ നിർമിച്ച വാൾ സ്ട്രീറ്റ്, ഫേറ്റൽ അട്രാക്ഷൻ എന്നീ ചിത്രങ്ങൾ ഇദ്ദേഹത്തിന്റെ പ്രശസ്തി വർധിപ്പിച്ചു. ന്യൂയോർക്കിലെ ഒരു അഭിഭാഷകന്റെ വേഷത്തിലാണ് ഫേറ്റൽ അട്രാക്ഷനിൽ ഡഗ്ളസ് അഭിനയിച്ചത്. 1990-കളിൽ അഭിനയിച്ച ബേസിക് ഇൻസ്റ്റിങ്റ്റ്, ഡിസ്ക്ളോഷർ എന്നീ ചിത്രങ്ങളും ശ്രദ്ധേയമായി. ഗ്ളാമർ താരങ്ങളായ ഷരോൺ സ്റ്റോൺ, ഡെമിമൂർ എന്നിവരായിരുന്നു യഥാക്രമം ഇവയിലെ നായികന്മാർ. 1996-ലെ ദ് ഗോസ്റ്റ് ആന്റ് ദ് ഡാർക്നസ് മറ്റൊരു വിജയം കുറിച്ചു.

## പുരസ്കാരങ്ങൾ
1987-ൽ വാൾ സ്ട്രീറ്റ് എന്ന ചിത്രത്തിലെ അഭിനയത്തിന് മൈക്കൽ ഏറ്റവും നല്ല നടനുള്ള അക്കാദമി അവാർഡ് നേടി. 1980-കളിലെ ബോക്സ് ഓഫീസ് ജേതാക്കളായ നടന്മാരിൽ പത്താംസ്ഥാനവും ഇദ്ദേഹത്തിനു ലഭിക്കുകയുണ്ടായി. അമേരിക്കൻ ഫിലിം ഇൻസ്റ്റിറ്റ്യൂട്ടിന്റെ ലൈഫ് അചീവ്മെന്റ് അവാർഡ് 2009-ൽ ഇദ്ദേഹത്തിനു ലഭിച്ചു. 

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:1944-ൽ ജനിച്ചവർ

വർഗ്ഗം:സെപ്റ്റംബർ 25-ന് ജനിച്ചവർ

വർഗ്ഗം:അമേരിക്കൻ ചലച്ചിത്ര നടന്മാർ